Jabarkan Profil dari Kakashi Hatake dalam bahasa jawa

Kakashi punika sagêd dipuntitiki saking nétranipun ingkang sayu, rikma ingkang awarni pethak, netra ingkang sisih kiwa punika dipuntutup nganggé tutup mata ingkang wonten lambangipun konoha, lan ugi mesthi mbeta buku novèl diwasa "Icha-Icha Paradise" ingkang minangka anggitanipun Jiraiya. Miturut Sakura, Kakashi punika pasuryanipun asring katingal boten semanak satemah katingal boten gadah wibawa. Nanging malah wonten panjagi ujian chunnin ingkang remen kaliyan piyambakipun.inggih punika Anko Mitarashi.

Bab ingkang mirunggan ingkang dipungadahi kaliyan Kakashi inggih punika lambe saha irungipun ingkang boten naté dipunpirsakaken. Padatanipun ingkang nganyelaken kanggé Naruto lan kanca-kancanipun inggih punika padatanipun Kakashi ingkang kerep sanget dugi boten tepat waktu (telat udakara 3 ngantos dumugi 12 jam) kanthi alesan ingkang boten dipunpitadosi kados ta "Kula tersesat wonten ing margi ingkang nama pagesangan," utawi "Wontening margi kula kepethuk wanita tuwa,".

Nanging wonten ing kasunyatan, piyambakipun gadah masa lalu ingkang pait. Piyambaikpun ugi pinter nata ukara. Salah satunggal kalimat inggih punika ukara: "ninja ingkang nglanggar aturan punika dipunsebut sampah, nanging ninja ingkang boten preduli kaliyan kancanipun langkung saking sampah". Piyambakipun asring ngucap punika amargi piyambakipun sampun dipunsadharaken kaliyan kancanipun ingkang pejah nalika ngayahi jejibahan, Obito Uchiha. Saderengipun, piyambakipun inggih punika tiyang ingkangsanget nggatekaken aturan.

Kakasi Hatake dipunparingi sharingan déning Obito Uchiha, inggih punika kancanipun wonten grup.

Piyambakipun dipunjuluki "Sharingan no Kakashi" lan "Copy Ninja Kakashi" amargi kasagedanipun anggènipun niru jurus tiyang sanès nganggé Sharinganipun.